ลือกระฉ่อน! DTAC หยุดเคาะประมูล 4G แล้ว
ลือ! DTAC หยุดเคาะประมูล 4G แล้ว 
12 พ.ย. 2558

ผู้สื่อข่าวรายงานว่า ในการเข้าร่วมประมูล 4G คลื่น 1800MHz ที่ยืดเยื้อนานกว่า 22 ชั่วโมงมาถึงเช้าวันนี้ (12 พ.ย.) ยังไม่สิ้นสุด การเคาะราคาประมูลทั้ง 2 ใบอนุญาตขณะนี้ทะลุ 7 หมื่นล้านบาทไปแล้ว โดยใบแรกและใบที่สองราคาขึ้นมาอยู่เท่ากันที่ใบละ 35,016 ล้านบาท รวมมูลค่าที่ 70,032 ล้านบาท ยังเดินหน้าประมูลต่อ
ทั้งนี้ ได้เกิดกระแสข่าวลือว่า 1 เจ้าใหญ่ในการร่วมประมูลในครั้งนี้คือ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ได้หยุดเคาะประมูลแล้ว
อย่างไรก็ดี หากมีความคืบหน้าในกรณีดังกล่าว ผู้สื่อข่าวจะรายงานให้ทราบในครั้งต่อไป